Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12459

e) Leszállás. A leszállási úthossz az a vízszintes távolság, mely a leszállási felület felett a megközelítés pályáján kijelölt magasságban lévő ponttól, melyet a repülőgép átrepül, a leszállási felület azon pontjáig tart, ahol a repülőgép teljesen megáll, vagy vízi repülőgépek esetében kielégítően alacsony sebességre lelassul. A leszállási felület feletti kiválasztott magasságot és a megközelítés sebességét az üzemeltetési gyakorlatra alapozva kell meghatározni. Ez a távolság megnövelhető egy biztonsági ráhagyás értékével, amennyit szükségesnek találnak, és ha ez történik, a leszállási felület felett kiválasztott magasságot, a megközelítés sebességét és a távolsági ráhagyást megfelelően kell egymáshoz rendelni, és figyelembe kell venni a normál üzemeltetési gyakorlatban és az ettől történő észszerű eltérések esetében. Szárazföldi repülőgépek esetében ezt a távolságot olyan üzemelésre kell alapozni, amikor az összes kerékfék szerelvény állapota azok megengedhető elhasználódási tartománya határértékén van. Megjegyzés.- Ha a leszállási távolság magába foglalja az ebben a Szabványban meghatározott biztonsági ráhagyás értékét, akkor nem szükséges engedményeket tenni az Annex 6 I. Rész 5. 2. 11 pontja szerinti megközelítési és leszállási technikák alkalmazásakor a valószínű eltérésekre. B. 3. Repülési tulajdonságok B. 3. 1. A repülőgépnek ki kell elégítenie a B.3. Szabványait minden magasságon egészen a maximális előre számított magasságig bezárólag, az adott követelményre vonatkozó összes hőmérsékleti viszony között, és amelyre a repülőgépet jóváhagyták. B.3. 2 Kormányozhatóság B. 3. 2. 1. Minden előre várható üzemeltetési körülmény között a repülőgépnek kormányozhatónak és vezethetőnek kell maradnia, és képesnek kell lennie arra, hogy simán áttérjen egyik repülési helyzetből a másikba (például: fordulók, csúsztatás oldalra, a hajtómű teljesítményének vagy a tolóerőnek a változtatása, a repülőgép konfigurációjának változása) anélkül, hogy a pilótától kivételes 2007/70/II. szám ügyességet, figyelmet vagy erőkifejtést igényelne, még abban az esetben sem, ha bármelyik hajtóműegység meghibásodik. A repülőgép biztonságos vezetésének technikáját a repülés minden fázisára, minden repülési helyzetre és az összes repülőgép konfigurációra meg kell határozni, amelyekre a teljesítményadatokat közzétették. Megjegyzés.- A jelen Szabvány célja, többek között, hogy vonatkozzon a nem észlelhető légköri turbulencia körülményei közötti üzemelésre is, és biztosítsa, hogy turbulens levegőben a repülési tulajdonságok túlzott romlása ne forduljon elő. B. 3. 2. 2. Kormányozhatóság a földön (vagy vízen) A repülőgépnek kormányozhatónak kell lennie a földön (vagy a vízen) gurulás, felszállás és leszállás alatt a várható üzemeltetési körülmények között. B. 3. 2. 3. Kormányozhatóság felszállás alatt. Amikor a repülőgépet a közzétett felszállási úthosszaknak és gyorsítás-fékezési távolságoknak megfelelő módon vezetik, a repülőgépnek kormányozhatónak kell maradnia akkor is, ha a felszállás bármely pontján a kritikus hajtómű-egység váratlanul meghibásodik. B. 3. 2. 4. Biztonságos felszállási sebesség. Az alkalmazott biztonságos felszállási sebességértékeknek, - amikor a repülőgép teljesítménye (a talaj vagy a vízfelszín elhagyása után) megszabott a felszállás alatt, - elegendő nagyságú tűrést kell biztosítaniuk az átesés felett, és azon minimális sebességérték felett, amelynél a repülőgép kormányozható marad akkor is, ha a kritikus hajtómű-egység váratlanul meghibásodik. B. 3. 3. Kiegyenlítés (trimmelés) A repülőgépnek olyan kiegyenlítéssel, és egyéb jellemzőkkel kell rendelkeznie, melyek biztosítják, hogy a pilóta túlzott figyelmére vagy ügyességére ne legyen szükség a kívánt repülési helyzet megtartása érdekében, figyelembe véve azt, hogy az illető repülési helyzet a repülés melyik szakaszában fordul elő, és a körülmények mennyi ideig állnak fenn. Ezt mind a normál üzemeltetésre, mind pedig azon körülményekre is vonatkoztatni kell, amikor egy vagy több olyan hajtómű-egység hibásodik meg, amelyekre a teljesítményértékeket megállapították. B. 4. Stabilitás és vezethetőség. B. 4. 1 Stabilitás A repülőgépnek olyan stabilitással kell rendelkeznie, figyelemmel a repülőgép többi repülőtulajdonságára, a teljesítményre, a szerkezeti szilárdságra, és a legvalószínűbb üzemeltetési körülményekre (például: a repülőgép konfigurációira és sebességtartományaira), mely biztosítja azt, hogy a repülőgép vezetése a pilóta részéről ne igényeljen túlzott figyelem összpontosítást az adott repülési helyzetben, amikor ez az igény felmerül, és ennek időtartamát is számításba kell venni. A stabilitás nem lehet olyan szintű, hogy a pilótától a repülőgép vezetéséhez túl nagy erőkifejtést igényeljen, vagy hogy veszélyhelyzetekben a repülőgép manőverező képességének hiánya a repülőgép biztonságát veszélyeztesse. Bizonyítani kell, hogy a meghibásodások vagy körülmények bármely olyan kombinációja, mely a pilóta kivételes ügyességének igényét eredményezi, a legkevésbé valószínű A stabilitást természetes és mesterséges úton, vagy ezek kombinációjával lehet elérni. Ha a repülési jellemzők követelményeinek való megfelelés függ a stabilitásnövelő rendszertől, vagy bármely egyéb automatikus, vagy gépi meghajtású rendszertől, ezen rész D. 2. pontjának való megfelelést bizonyítani kell. Megjegyzés.- A „legkevésbé valószínű” kifejezésre vonatkozó tájékoztató anyag a Légialkalmassági Kézikönyv II. Kötet „A” Részében (DOC 9760) található meg. 2007/70/II. szám B. 4. 2. Átesés B. 4. 2. 1. Figyelmeztetés az átesésre. Ha a repülőgép közel áll az áteséshez akár egyenes vonalú repülésben, akár fordulóban repül, és az összes hajtóműve működik, a pilótának világos és egyértelmű átesésre vonatkozó figyelmeztetést kell kapnia a repülőgépről az összes megengedhető konfigurációban, és teljesítmény, vagy tolóerőnél, kivéve azokat, amelyeket nem kell lényegesnek tekinteni a biztonságos repülés szempontjából. Az átesésre történő figyelmeztetés jelzésének és a repülőgép egyéb jellemzőinek olyanoknak kell lenniük, hogy az átesésre figyelmeztető jelzés után a pilóta képes legyen megakadályozni az átesés bekövetkezését a hajtómű teljesítményének vagy tolóerejének változtatása nélkül, és képes legyen fenntartani a repülőgép teljes kormányozhatóságát. B. 4. 2. 2. A repülőgép viselkedése az átesést követően. Minden olyan konfigurációban és hajtómű teljesítménynél, amely az átesésből való kivétel szempontjából lényeges, a repülőgép átesés utáni tulajdonságai nem lehetnek annyira szélsőségesek, hogy nehézséget okozzon a sebességkorlátok, és a szilárdsági korlátok túllépése nélkül az átesésből történő azonnali kivétel. B 4. 2. 3. Átesési sebességek. Meg kell határozni a repülés egyes fázisaihoz (például: felszállás, útvonalrepülés, leszállás) megfelelő konfigurációkra az átesési sebességeket, és a minimális állandósult repülősebességeket. Az átesési sebességek meghatározásához használt teljesítmény, vagy tolóerő értékek egyike sem lehet nagyobb, mint amennyi ahhoz szükséges, hogy nulla legyen a tolóerő közvetlenül az átesés feletti sebességnél. B. 4. 3. Flatter és vibráció B. 4. 3. 1. Alkalmas tesztekkel, analízisekkel, vagy ezek bármilyen elfogadható kombinációjával bizonyítani kell, hogy a repülőgép minden egyes része mentes a flattertől és a túlzott vibrációtól bármilyen repülési konfigurációban, és a repülőgép üzemeltetési határértékein belül az összes sebesség értéknél. (lásd az A. 2. 2. pontot). Nem fordulhat elő olyan mértékű vibráció, vagy rázkódás (berezgés), mely elegendő ahhoz, hogy szerkezeti károsodást okozzon. B. 4. 3. 2. Nem lehet olyan mértékű vibráció vagy rázkódás (berezgés), mely elegendő ahhoz, hogy zavarja a repülőgép kormányozhatóságát, vagy hogy a hajózó személyzet túlzott elfáradását idézze elő. Megjegyzés.- A rázkódást ajánlatos átesésre figyelmeztetésként tekinteni, és nem ajánlott az ilyen típusú rázkódás figyelmen kívül hagyása. C. ALRÉSZ. SZERKEZET C. 1 Általános rész A repülőgép szerkezetét úgy kell megtervezni, legyártani és a karbantartásra, valamint a javításra vonatkozólag olyan utasításokkal kell ellátni, melyeknek az a célja, hogy a katasztrofális károsodás elkerülhető legyen a repülőgép élettartama alatt. C. 2. Tömeg és tömegeloszlás Ha másként nem rendelkeznek, minden esetben az összes, szerkezetre vonatkozó Szabványt ki kell elégíteni, amikor a tömeg változik az alkalmazható Szabványon belül, és eloszlása a lehető 2007/70/II. szám legkedvezőtlenebb módon valósul meg az üzemeltetési határértékeken belül attól függően, hogy milyen alkalmassági bizonyítványt kértek a repülőgépre. C. 3. Teherbírási határértékek A C. 6. pontban felsorolt különböző terhelési viszonyokra kapott külső teherbírás értékeket, és a megfelelő inercia terheléseket, vagy a belső erők terheléseit teherbírási határértékeknek kell tekinteni, feltéve, ha erre nézve más előírás nincs. C. 4. Deformáció és törőterhelés A C. 6. pontban leírt különböző terhelések esetében a repülőgép egyetlen részén sem keletkezhet káros deformáció semmilyen terhelésnél egészen a határértékig bezárólag, és a repülőgépnek a törőterhelést is el kell viselnie. C. 5. Repülési sebességek C. 5. 1. Tervezési repülési sebességek Meg kell állapítani azokat a tervezési repülési sebesség értékeket, amelyekre a repülőgép szerkezetét megtervezik, hogy az ellenálljon a megfelelő manőverezési, és széllökés okozta terheléseknek. Az erős feláramlások, vagy a légkör változásai miatt bekövetkező véletlenszerű, kiugró hatások elkerülése érdekében tervezéskor a repülési sebességeket kielégítő sebességtöbblettel kell meghatározni ahhoz, hogy megállapítsák a gyakorlati üzemeltetési repülési sebesség határértékeket. Ezen felül, a tervezéskori repülési sebességeknek lényegesen nagyobbaknak kell lenniük, mint a repülőgép átesési sebessége, ezzel garanciát nyújtva arra, hogy a kormányozhatóság nem szűnik meg turbulens légköri viszonyok között. Figyelmet kell fordítani a tervezési manőverezési sebességre, a tervezési utazósebességre, a tervezési merülési sebességre, és bármilyen egyéb tervezési repülési sebességre, melyek a felhajtóerőt növelő szerkezettel, vagy egyéb speciális szerkezettel együtt járó konfigurációkhoz szükségesek. C. 5. 2. Repülési sebesség határértékek A repülési sebesség határértékeit, - melyek a megfelelő biztonsági többlettel növelt tervezési repülési sebesség értékeken alapulnak, ahol ez alkalmazható, - az A. 2. 1. pontnak megfelelően fel kell tüntetni a repülési kézikönyvben az üzemeltetési korlátozások részeként (lásd G2). C. 6. Szilárdság C. 6. 1. Az összes szerkezeti elemet úgy kell megtervezni, hogy az ellenálljon a várható maximális üzemi terheléseknek az összes előrelátható üzemeltetési körülmény között anélkül, hogy károsodna, maradandó alakváltoztatást szenvedne, vagy funkcionalitását elveszítené. Ezen terhelések meghatározásakor figyelembe kell venni:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes